|  |  |
| --- | --- |
| Številka: 02/2024Datum: 25.4.2024 |  |

Na podlagi sedmega odstavka 57. člena Zakona o javnih uslužbencih (Uradni list RS, št. 63/07 – UPB3, 65/08 in 40/12-ZUJF) in 25. člena Zakona o delovnih razmerjih (Uradni list RS, št. 21/13 (78/13 popr.)) Javni zavod za turizem in kulturo Kočevje, Trg zbora odposlancev 62, 1330 Kočevje, objavlja prosto strokovno tehnično delovno mesto za nedoločen čas

**TEHNIČNI DELAVEC II.**

Kandidati, ki se bodo prijavili na razpisano delovno mesto, morajo izpolnjevati naslednje pogoje:

* Popolna višja stopnja osnovnošolske izobrazbe
* Posebna znanja:
* Natančnost, doslednost odgovornost

1. Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva ena stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge na delovnem mestu so:

* Opravljanje servisnih del na vseh vrstah vozil Zavoda,
* Vzdrževanje in urejanje zunanjih površin objektov, ki jih ima Zavod v upravljanju,
* Po potrebi pomoč pri prodaji in strežbi v objektih Zavoda,
* Vzdrževanje in urejanje manj zahtevnega tehničnega vzdrževanja na objektih Zavoda,
* Opravljanje manj zahtevnega dela pri organizaciji prireditev in dogodkov v objektih ali na prostem,
* Pomoč pri vzdrževanju infrastrukture Zavoda,
* Predlaga ukrepe za znižanje materialnih stroškov,
* Izvaja ukrepe s področja varstva pri delu in požarne varnosti.
* Zagotavlja poslovne tajnosti pri delovanju zavoda.
* Opravljanje drugih delovnih nalog, ki jih določajo normativni akti, program in sklepi sveta zavoda.
* Opravljanje drugih nalog, iste ali podobne stopnje zahtevnosti, po nalogu direktorja.

Z izbranim kandidatom bo sklenjeno delovno razmerje za nedoločen čas, s polnim delovnim časom ter poskusnim delom dveh (2) mesecev. Izbrani kandidat bo delo opravljal v vseh objektih, ki jih upravlja Javni zavod za turizem in kulturo Kočevje, Trg zbora odposlancev 62, 1330 Kočevje, na delovnem mestu **Tehnični delavec II.**

Prijava na delovno mesto mora vsebovati:

1. Izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. Opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje zahtevnosti – npr. ali gre za I. ali II. stopnjo zahtevnosti),
3. Navedba posebnih znanj in opis pridobitve posebnih znanj z dokazili.

Zaželeno je, da prijava vsebuje tudi kratek življenjepis (elektronski naslov) ter da kandidat v njej poleg formalne izobrazbe navede tudi druga znanja, veščine in izkušnje, ki jih je pridobil.

Kandidati vložijo prijave v pisni obliki, ki jo pošljejo v zaprti ovojnici z označbo »**Javna objava za prosto delovno mesto – Tehnični delavec II.**« na naslov: Javni zavod za turizem in kulturo Kočevje, Trg zbora odposlancev 62, 1330 Kočevje, in sicer **najkasneje v roku osmih (8) dni po objavi.** V postopku bodo upoštevane samo pravočasno prispele in popolne prijave.

Za pisno obliko prijave šteje tudi elektronska oblika, poslana na naslov info@kocevsko.com, pri čemer veljavnost prijave ni pogojena z elektronskim podpisom.

Kandidati bodo o izboru / neizboru pisno po elektronski pošti obveščeni najkasneje v osmih dneh po zaključenem postopku izbire.

Informacije o izvedbi javne objave lahko dobite na telefonski številki 041 338 166 ali elektronskem naslovu vesna.malnar@kocevsko.com.

V besedilu natečaja uporabljeni izrazi, zapisani v moški spolni slovnični obliki, so uporabljeni nevtralno za ženske in moške.

 **Javni zavod za turizem in kulturo Kočevje**

 direktorica

 Vesna Malnar Memedovič